google/wiki40b huggingface dataset:
Joakim Hykkerud

Klubb

Hykkerud er født og oppvokst på Notodden, og startet karrieren i Notodden Håndballag. Han spilte senere syv sesonger i Drammen i norsk eliteserie, hvor han etter 2009/10-sesongen ble kåret til årets strekspiller i Postenligaen, samt årets spiller i Drammen.
Han har tidligere spilt for TSV Hannover Burgdorf i Tyskland, IFK Kristianstad i svensk eliteserie, og før det spilte han en halv sesong i Bjerringbro-Silkeborg, og var med å sikre seriesølv i den danske toppligaen.

Landslag

Han har 79 landslagskamper, 60 U-landskamper og 32 juniorkamper for Norge, og fikk sin mesterskapsdebut under Håndball-EM 2016 for menn i Polen. Han spilte på Norges lag som tok sølv i VM 2017.
Trechus quadristriatus

Utbredelse

Trechus quadristriatus  finnes i hele Europa.  Den er utbredt i  Nord-Amerika, Nord-Afrika og Asia.  Finnes i Norge.

Utseende

Trechus quadristriatus er mellom 3,5-4 millimeter lang.  Den har lys brunlig dekkvinger, som er noe mørkere bakerst, samt at både hodet og brystskjoldet er noe mørkere.  Brystskjoldets bakhjørner tydelige med en liten tann.  Dekkvingene har bare 3-4 synlige lengderiller. Delgruppe Trechina skiller seg ut fra de andre løpebillene, ved at lengderillen nærmest midten av dekkvingen, bakerst ved spissen, svinger og fortsetter opp i vingen, omtrent der femte lengderille er. Hos de andre løpebillene ender alltid rillene ved bakkanten av dekkvingen. ikke uvanlig på steder med snadholdig grunn, ofte nær kysten.

Levevis

Trechus quadristriatus er vanligvis nattaktiv og lever som predator på andre dyr, på litt tørrere lokaliteter. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Kievs metro

Linjer

Metroen har tre linjer i drift (rødt, grønt og blått på kartet under), og én linje under bygging (markert i oransje). Den røde linjen ble satt i drift i 1960, mens den blå og grønne ble satt i drift i henholdsvis 1976 og 1989.
Kievs metro har 49 stasjoner. Omtrent halvparten ligger svært dypt (på samme måte som i Moskva), mens den andre halvparten ligger like under jorden eller på bakkenivå.

Organisasjon

Metroen drives nå av et privat selskap eiet av det offentlige, etter at dette ble skilt ut fra jernbanedepartementet tidlig på 1990-tallet. Driftsinntektene er tredelte, i tillegg til offentlige overføringer (både fra stat og kommune) får metroen også inntekter fra billettsalg og reklame. 
Metrobygging er skilt ut i et eget datterselskap. Videre utbygging av systemet ble finansiert både med overskudd fra metrodriften og med egne overføringer fra stat og kommune.

Billettsystem

Metroen har en flat takst på 2,0 hryvnia uansett lengde på reisen.
Betalingen skjer ved bruk av forhåndskjøpte polletter, som kjøpes i automater på stasjonene. Noen stasjoner tar også mynter på 50 kopijky direkte. Det finnes også en månedskortordning med et kort med magnetstripe. 
Billettprisen var opprinnelig 50 sovjetiske kopek, men etter revalueringen av rubelen i 1961 ble prisen satt til 5 kopek. Denne prisen holdt seg stabil i 30 år. Etter Sovjetunionens fall gikk Ukraina inn i en periode med hyperinflasjon, og i 1996 var den nominelle prisen oppe i 30 000 rubler. Etter at ukrainerne strøk fem nuller i valutareformen samme år gikk prisen ned til 0,3 hryvnia. Siden den gang har det bare vært én prisøkning, til 2.0 hryvnia i 2010. Billettprisen bestemmes (i alle fall på papiret) av kommuneadministrasjonen, og skal godkjennes av staten.
David Vogt (byfogd)

Biografi

David Vogt ble født 2. mai 1793 i Drammen. Foreldrene var Abigael Monrad og Nils Vogt, kjøpmann, bror til presten Nils Nilsen Vogt d.e. og politikeren Jørgen Herman Vogt. Hans yngre bor var Nils Nilsen Vogt d.y., senere prest og politiker. David Vogt ble ansatt som «copiist» (sekretær) i 1813, og tok juridisk eksamen i 1815 med gode karakterer. Han gikk inn i statsforvaltningen og ble senere byråsjef, og ble i 1818 procurator ved alle rettsinstanser i riket med unntak av Høyesterett.
I 1819 giftet David Vogt seg med Maria Magdalena Juul, datter av sogneprest Lorentz Juul. Med henne fikk han sønnene Lorenz Juhl Vogt og oberst Carl Jacob Vogt, og ble senere bestefar til Jørgen Herman Vogt og Ragnar Vogt, begge professor i medisin, og til Johan Herman Lie Vogt, metallurg.
I 1831 ble han utnevnt til byfogd i Moss, en stilling han besatt i resten av sitt yrkesaktive liv.  I 1844 ble han medlem av den «Kongelige Commisjon til at udarbeide Lovforslag andgaaende Brændeviinsbrænden» og satt som 1. stortingsrepresentant for Moss i 1836-38, 1839-41 og 1842-44. I 1845-47 og 1848-50 satt han som 1. representant for Moss og Drøbak. Han døde den 6. juni 1861, 68 år gammel.
Burjatias flagg

Burjatias flagg er delt i blått over hvitt over gult, der det blå feltet utgjør halvparten av flaggets bredde (høyde) og de to andre stripene hver sin halvpart av den resterende halvdel. Flagget har forholdet 1:2.
I det øvre feltet, plassert mot stangsiden av flagget, står det et gult buddhistisk symbol bestående av sol, måne og flamme, et såkalt soyombo-merke som også er å finne i Mongolias flagg og Agino-Burjatsks flagg. Merket viser at burjatene er et buddhistisk folk. Fargene forklares med at blått står for himmelen og Bajkalsjøen, hvis bredder burjatene holder til ved, hvitt renhet og gult frihet og velstand.
Flagget ble innført 29. oktober 1992.
Norderwöhrden

Geografi

Kommunen ligger mellom Heide, Büsum og Wesselburen, og består av distriktene Edemannswurth, Edemannswisch, Nannemannshusen, Oeverwisch, Poppenhusen, Wennemannswisch og Wellinghusen. Kommunen lå i Wesselburens amt inntil 1. januar 2008, da den ble innlemmet i Heides omlands amt. Norderwöhrden var den eneste kommunen i Ditmarsken som ikke fulgte med resten av sitt gamle amt ved omorganiseringen av kretsens amter i 2008.
Norges Curlingforbund

Norges Curlingforbund (NCF) (stiftet 21. februar 1956) er et særforbund under og medlem av Norges idrettsforbund og olympiske og paralympiske komité (NIF). NCF har kontor i Idrettens Hus på Ullevål, Oslo.
Internasjonalt er NCF medlem av World Curling Federation (WCF) og European Curling Federation (ECF), i tillegg er de også tilsluttet Royal Caledonian Curling Club.
Styret som ble valgt på curlingtinget 2012 består av Morten Søgård, president, Stein Mellemseter, visepresident, og styremedlemmene Dagfinn Loen, Stål Talsnes, Hilde Stenseth og Henriette Løvar. Tidligere OL-gull vinner i curling, Pål Trulsen er generalsekretær i NCF.
I 2013 er det 32 aktive klubber tilknyttet forbundet og klubbene hadde tilsammen 4 500 medlemmer. De to første curlingklubbene i Norge, Oppdal Curlingklubb og Oslo Curlingklubb, ble stiftet samme dag, den 13. februar 1954.
Aleksej Lobanov-Rostovskij

Bakgrunn

Aleksej Lobanov-Rostovskij kunne føre sine aner tilbake til den legendariske fyrsten Rurik. Han vikk sin utdannelse ved lyseet i Tsarskoje Selo. Som 20-åring var han klar til å tre inn i det russiske diplomatis tjeneste.

Diplomatisk karriere

Lobanov hadde sin tidlige diplomatiske virksomhet lagt hovedsakelig til Konstantinopel, der han i 1856 ble legasjonsråd, 1859-63 var envoyé og 1878-79
ambassadør, det vil si fra avslutningen av den russisk-tyrkiske krig. Innen ett år hadde han ved sin politiske kompetanse klart å gjenopprette den ro vedrørende det orientalske spørsmål, etter den uorden som var oppstått på grunn av hans forgjenger grev Ignatievs foretaksomhet.
Innimellom var han blant annet 1868-78 innenriksministersadjoint.
I september 1879 ble Lobanov russisk ambassadør i London. Han ble forflyttet i 1882 til Wien og i januar 1895 til Berlin.

Utenriksminister

Senere i 1895, i mars, ble han utnevnt til utenriksminister, etter Nikolaj von Giers.
Med sjelden kraft og dyktighet benyttet han seg av de gunstige forhold som tsar Aleksander IIIs politikk hadde skapt, og oppnådde betydelige resultater i Østasia. Lobanov var en av opphavsmennene bak den såkalte «trippelintervensjonen», der Russland, Frankrike og Tyskland tvang Japan til å avstå fra visse landevinninger i Shimonosekitraktaten i 1895. Til gjengjeld klarte Lobanov å utvirke en rekke konsesjoner fra Kina etter den såkalte Li-Lobanov-avtalen, som Lobanov og Li Hongzhang sluttet i 1896 og gav Russland vidstrakte privilegier i Mandsjuria.
Lobanov virket også for å konsolidere den russiske innflytelse på Balkanhalvøya. 
Lobanov døde plutselig av hjerteslag i en jernbanekupé på reise fra Wien til Kiev 30. august 1896.
Valmestadrødseter

Valmestadrødseter er en tidligere seter i Sandefjord kommune i Vestfold.
Seteren tilhørte gårdsbruket Valmestadrød som man antar ble skilt ut fra bruket Valmestad i Vivestad i middelalderen. Det er uvisst hvor lenge seteren har eksistert, første skriftlige kilde om seter tilhørende Valmestadrød er fra 1723. Seterdriften ble avviklet på begynnelsen av 1900-tallet.
Valmestadrødseter har status som kulturminne.
Skibby

Historie

Skibby nevnes første gang i 1240 som kjøpstad i Kong Valdemars Jordebog, men utover det vites ikke så meget om dens tidlige historie. Byens forholdsvis store kirke vitner om regional betydning. 
Skibby kirke har kalkmalerier fra både romansk og gotisk tid. I 1650 fant man i kirkens kor et hemmelig manuskript forfattet på latin av teologen Poul Helgesen, den såkalte Skibbybogen. 
Inntil kommunereformen i 2007 var Skibby hovedby i Skibby kommune, som også omfattet landbyene Ferslev, Røgerup, Skuldelev, Sønderby, Vejleby, Venslev, Vellerup og Østby. 
Den Midtsjællandske Jernbane som ble nedlagt i 1936, hadde en station i Skibby.
Red Dead Revolver

Handling

Spilleren tar på seg rollen som Red, en dusørjeger som er ute etter hevn på de som drepte faren hans når han var liten.
Carterica

Utseende

Middelsstore, spinkle trebukker, vanligvis farget i rødlig og svart. Antennene er noe lengre enn kroppen. Dekkvingene har fine lengderibber og har en liten tann ved ytterhjørnet.

Utbredelse

Gruppen er utbredt i Sør- og Mellom-Amerika, fra Nicaragua i nord til Bolivia i sør.
Lamborghini Concept S

Lamborghini Concept S er en konseptbil designet av Luc Donckerwolke, designsjef hos Lamborghini, basert på Lamborghini Gallardo. Bilen ble presentert på bilutstillingen i Genève i 2005, og var ment å være en moderne variant av gamle, én-seters roadstere. Bilen er utstyrt med en «saute-vent» (fransk for «skiftende vind») i stedet for en tradisjonell frontrute, og kupéen er delt i to ved å fortsette karosseriet inn i kupéen. Dette design-virkemiddelet fungerer også som et luftinntak for motoren, en midtmontert 5-liters V10-motor.
De hviterussiske høyder

De hviterussiske høyder (hviterussisk: Беларуская града – Bjelaruskaja Hrada, også kalt De vestrussiske høyder da Hviterussland ennå var en del av Russland) er et høydedrag i den nordlig-sentrale delen av Hviterussland. Det høyeste punktet er Hara Dziarzjynskaja på 345 moh.
Høydene er en del av Den østeuropeiske slette. Mot øst fortsetter de som Smolenskhøydene, og i nordvest går de over i Den baltiske landrygg. Mot sør ligger Polesie-senkningen.
Høydene består av en serie av endemorener fra istiden. Landskapet domineres av bølgende åser og strekker seg rundt 500 km i retning fra vest-sørvest til øst-nordøst, fra området ved Brest, nær grensa mot Polen til den russiske byen Smolensk. Geologisk består høydene hovedsakelig av morenemasse samt glasiale og alluviale sedimenter.
De hviterussiske høyder er kildeområde for elvene Nemunas og Berezina.
Adamantios Korais

Liv og gjerning

Adamantios Korais tilbrakte størstedelen av livet i Vest-Europa. Han ble tidlig interessert i gamle og nye språk, men på sin fars ønske studerte han forretningsdrift i Amsterdam, og fra 1782 medisin og naturhistorie i Montpellier. I 1788 slo han seg ned i Paris for å konsentrere seg helt og fullt om litteraturen. Selv om han tok fransk statsborgerskap, var han tro mot sin greske herkomst og arbeidet utrettelig for en politisk og kulturell gjenfødelse av gresk åndsliv. Han forsøkte å vekke grekernes bevissthet om den historiske arven fra hellenismen og slo fast at allmenndanning var nøkkelen til et uavhengig Hellas. Som et resultat av denne innsikten oppfordret, han velstående grekere til å åpne biblioteker og skoler i Hellas. 
Hovedmålet til Korais var å utvikle den nasjonale, greske dagligtalen til et skriftspråk. Han forsøkte å finne en middelvei mellom det alderdommelige høyspråket og folkemålet, og regnes som skaper av det som i gresk språkhistorie kalles katharevousa (dvs «det rene» [språket]),  et folkemål renset for fremmed innflytelse. De normene han satte opp for «nygresk» er i hovedsak fortsatt gjeldende.
Korais kritiserte i brev og publikasjoner den gresk-ortodokse kirke. Han hevdet at det lite opplyste presteskapet kontrollerte grekernes liv og var skyld i at folket ble holdt nede i uvitenhet. Kirka avviste kategorisk tanken om et fritt og uavhengig Hellas, og Korais refset kirkas servilitet overfor det osmanske styret. 
Fra sin eksiltilværelse i Frankrike ble Korais vitne til den franske revolusjonen, og han ble sterkt påvirket av tidens revolusjonære og liberale ideer. Thomas Jefferson, den amerikanske statsmannen og senere president av USA, var en av Korais' idoler, og de to utvekslet politiske og filosofiske tanker.
Korais døde i Paris kort tid etter at det første bindet av selvbiografien ble publisert. I 1877 ble levningene av ham flyttet til Hellas.
Ecliptophanes

Utseende

Middelsstore, spinkle, rødbrune til svarte trebukker. Antennene er ganske tynne, de to eller tre ytterste leddene mer eller mindre kraftig forstørrede, danner en løs klubbe. Pronotum er tønneformet, lengre enn bredt. Dekkvingene er smale, tydelig innbuktet i midten, dekker ikke bakkroppspissen. Bakbeina er lange og tynne, lårene tydelig klubbeformede i alle fall på bakbeina, spissen av bakbeinas legg kan ha en dusk av svarte hår.

Utbredelse

Artene er utbredt i Brasil og Fransk Guyana.
SPQR

SPQR er en forkortelse for Senatus Populusque Romanus («det romerske senat og folk»). Bokstavene som utgjør forkortelsen  var først en benevnelse for den romerske republikk, men keiserne under keiserriket brukte også benevnelsen. 
I nyere tid har SPQR blitt et kjennetegn og symbol for byen Roma og dens myndigheter. Bokstavene SPQR er dominerende i Romas kommunevåpen, der de er skråstilt og i gull på rød bunn. Bare unntaksvis brukes bokstaver i våpenskjold, men den lange historiske tradisjonen har her vært avgjørende. På skjoldet brukes en rangkrone med kronring og kløverblader eller en murkrone. Byen bruker SPQR som kjennetegn også frittstående og stilt vannrett, blant annet på offentlige kumlokk.
En humoristisk forvrengning av forkortelsen finner man i blant annet tegneseriefiguren Asterix: Sono Pazzi Questi Romani, som er italiensk for «disse romerne er gale».
Semljicola faustus

Utseende

Semljicola faustus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Bobbejaanland

Bobbejaanland er en fornøyelsespark i Lichtaart i Belgia. Den ble grunnlagt av artisten og underholderen Bobbejaan Schoepen, og åpnet i 1961. Parken var opprinnelig ment som en konsertarena, men anskaffet etter hvert flere tivoliattraksjoner. Parken var i Schoepen-familiens eie frem til den i 2004 ble solgt til det spanske parkselskapet Parques Reunidos, som også eier de norske fornøyelsesparkene TusenFryd og Bø Sommarland. Bobbejaan selv bor fremdeles i et hus i parken.
Parken har ifølge nettsidene over 50 attraksjoner.
En amerikaner i Paris (film)

Handling

Romantisk fortelling om en amerikansk krigsveteran (Gene Kelly) fra andre verdenskrig som nå har slått seg ned som maler i Paris. Filmen handler i hovedsak om den romansen han innleder med en ung kvinne (Leslie Caron).

Priser

Filmen ble belønnet med seks Oscar (beste film, beste manus, beste foto, beste kostyme, beste kulisser og beste musikk) og en Golden Globe (beste musikal). Den ble også belønnet med en pris fra Writers Guild of America.
Tunisias herrelandslag i håndball

Resultater i internasjonale turneringer

Tunisia har deltatt i OL, VM og Afrikamesterskapet. De har vært blant Afrikas aller beste lag siden deres første deltagelse i 1974, og regnes som det beste pr januar 2013. Deres beste plassring i VM er 4.-plass, og de har vunnet Afrikamesterskapet 10 ganger.
Keiser Jingzong av Liao

Keiser

Yelü Xian overtok etter keiser Muzong i 969 etter at denne ble myrdet av sine tjenere under en jakttur. Han hadde støtte fra både de khirtanske og de han-kinesiske herskereliter.

Sinisering, effektivisering

Keiser Jingzong skulle bidra på flere viktige måter til Liao-dynastiet. Han tok inn han-kinesiske embedsmenn i sin regjering, ikke minst ved å utnevne en av dem til minister for sørlige anliggender og til gertug av Qin. 
Dette var med på å gjøre regjeringsapparatet mer effektivt og smidig og bidro til å fremskynde overgangen innen det khitanske samfunn til et føydalsystem. Han slo ned på korropsjon innen regjeringen og avsatte de som tok imot bestikkelser eller var inkompetente. Keiser Jingzong var også positivt mottakelig overfor kritikk. Han innstilte jaktpartier etter at en embedsmann påpekte sammenhengen mellom jakt og keiser Muzongs død.

Krig mot Song

Keiser Jingzong begynte også å planlegge krig mot dynastiets sørlige naboer.
Keiser Jingzongs første konflikt med Det nordlige Song-dynasti kom i forbindelse med Song-invasjonen av Det nordlige Han-dynasti. Imidlertid ble de styrker som Liao sendte som forsterkninger knust av en Song-hær, og Song ødela senere Det nordige Han. Song-hæren fulgte opp sin seier med et angrep på Beijing, som var Liao-dynastiets sørlige hovedstad, og den gang het Nanjing («den sørlige hovedstad»). Men dmnne gang klarte Liao-styrkene å ettertrykkelig beseire Song-hæren. og deres keiser Taizong av Song flyktet fra slagmarken. 
Flere slag skulle følge, og noen avgjørelse mellom Liao- og Song-dynastiene ble det ikke noe av.
Den 13. oktober 982 døde keiser Jingzong på hjemvei fra en jaktutflukt.
Avinoffia hollandi

Utseende

En middelsstor (vingespenn ca. 60 millimeter), purpuraktig brun svermer. Forvingen er markert sigdformet, med tilbaketrukket bakhjørne. På farhe er den brun med et litt purpur skinn. Det er en mørk flekk ved vingeroten og et buet tverrbånd langs ytterkanten. Bakvingen er skarpt rosa, med noen mørke flekker ved bakhjørnet.

Utbredelse

Arten er utbredt i Vest- og Sentral-Afrika, kjent fra Liberia, Kamerun, Gabon og Kongo.
Alfabetiseringskampanjen

Bakgrunn

Etter diktator Fulgencio Batistas flukt 1. januar 1959, flyktet også mange Batista-tilhengere fra Cuba og fortrinnsvis til Miami i Florida. Blant disse var også mange høyt utdannede som for eksempel leger og ingeniører. Dermed økte Cubas underskudd på høyt utdannet arbeidskraft, især innen teknisk sektor. I tillegg hadde den nye revolusjonære regjeringen allerede satt som mål å fjerne analfabetismen på Cuba. I en tale i FN, september 1960, erklærte derfor Fidel Castro at analfabetismen på Cuba skulle fjernes. Vel en million av Cubas 4 millioner innbyggere var analfabeter. Anslagene gikk på at 41,7 % av landsbygdsbefolkningen var analfabeter mens byene lå på vel 11 % (Jeffries 1967, Supko 1998).

FN om Cuba

«Cuba's achievements in social development are impressive given the size of its gross domestic product per capita. As the human development index of the United Nations makes clear year after year, Cuba should be the envy of many other nations, ostensibly far richer. [Cuba] demonstrates how much nations can do with the resources they have if they focus on the right priorities – health, education, and literacy.» 
-- Kofi Annan, Secretary General of the United Nations, 11. april 2000
Fontainebleau Miami Beach

Fontainebleau Miami Beach (også kjent som Fontainebleau Hotel) er et hotell i Miami Beach, USA. Det ble tegnet av arkitekten Morris Lapidus. Hotellet på tolv etasjer og som hadde 554 gjesterom åpnet 20. desember 1954. 
Fontainebleau besto opprinnelig av en bygning, Chateau Tower. I 1962 sto Versailles Tower ferdig nord for Chateau Tower. I 2005 sto Trésor Tower ferdig. I 2006 ble deler av hotellet stengt i forbindelse med en omfattende omgjøring, utvidelse og modernisering. Arbeidet var ferdig i november 2008 hvor også Sorrento Tower var ferdig.
Fontainebleau Miami Beach hotel består idag av fire bygninger, som til sammen har 1504 hotellrom. Disse hotellrommene fordeler seg slik: Chateau 539, Versailles 307, Trésor 402 og Sorrento 256.
Coreper

Coreper (fra fransk Comité des représentants permanents, «De permanente representanters komite»), er to permanente arbeidsgrupper i EU under Rådet. Arbeidsgruppene består av medlemslandenes EU-ambassadører, og gruppenes hovedoppgaver er å forberede alle saker som skal behandles på rådets møter. I motsetning til ministrene, som typisk møtes månedlig, møtes Coreper ukentlig.

Oppgaver

Corepenes oppgaver er regulert i artikkel 240 i traktaten om Den europeiske unions funksjonsmåte. Deres hovedoppgave er å forberede saker som skal opp til behandling i Rådet. De kan også ta seg av hele behandlingen av trivielle saker. I tillegg koordinerer Corepene de omtrent 250 komiteeene og arbeidsgruppene av embedsmenn, som arbeider med saker på teknisk nivå i forkant av behandling i Rådet. 
Coreper er et viktig bindeledd mellom de forskjellige konstellasjonene i Rådet.  Mens ministrene i rådet stort sett snakker med sine kolleger om felle ansvarsområder, arbeider de forskjellige Coreper-gruppene på tvers av interesse- og ansvarsområdene og kommuniserer med de andre gruppene.  Det vil for eksempel si at om man i Rådet for Miljø ønsker å fremme en spesiell sak, vil disse for eksempel først rådføre seg med Rådet for Transport for å hindre unødvendige uoverensstemmelser når forhandlingsrundene setter i gang.
Hard Rock Hallelujah

Eurovision Song Contest

Etter å ha vunnet den finske finalen vinteren 2006 ble Lordi Finlands representanter til Eurovision Song Contest i Athen i mai samme år. Der kvalifiserte «Hard Rock Hallelujah» seg til finalen etter å ha vunnet semifinalen torsdag 18. mai. 
I finalen lørdag 20. mai var Finland det 17. landet ut på scenen av 24 deltakere. Iført sine ikoniske monstermasker, øks og andre kostymer vakte bandet oppsikt i konkurransen. På forhånd var Finland nevnt som en mulig vinner, og under avstemningen tok landet raskt ledelsen. Finland fikk åtte 12-poengere, blant annet fra Norge, og endte opp med rekordhøye 292 poeng. Det var ny poengrekord i konkurransen. Dette var også Finlands første seier i konkurransen, hele 45 år etter debuten i 1961.

Etter seieren

Sangen nådde førsteplass på den finske singellisten og tok seg inn på hitlistene i en rekke land, blant annet Sverige, Storbritannia og Tyskland. Også i Norge kom sangen inn på VG-lista, riktignok bare i to uker, og med en niendeplass som høyeste notering. Dette var likevel første gang på seks år at Eurovision-vinneren kom inn på den norske singellisten, forrige gang var i 2000 med Olsen Brothers og «Fly on the Wings of Love».
26. mai 2006, seks dager etter seieren, var sangen også med på å sette ny Guinness-rekord i karaoke. Det skjedde da rundt 80 000 mennesker samlet seg i Helsingfors og sang «Hard Rock Hallelujah» for å feire Eurovision-seieren.
Tiwi (Albay)

Tiwi (Bayan ng Tiwi) er en kommune i Filippinene. Kommunen ligger på øya Luzon, og tilhører provinsen Albay. Folkemengden var på 53 120 innnbybbere ved folketellingen i 2015.
Vektløfting under Asialekene 1974

Vektløfting under Asialekene 1974. Vektløfting var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjuende gangen som vektløfting var på programmet under Asialekene. Det var ni vektklasser for menn i rykk og ni i støt. Iran ble beste nasjon foran Japan begge med ti gullmedaljer.